Diari Oficial de la Generalitat Valenciana


Sumari del DOGV 9699, del 06-10-2023 (2023/9912)

RESOLUCIÓ de 20 de setembre de 2023, del secretari autonòmic d'Educació, per a la concessió d'ajudes per a la gratuïtat en la formació integral durant el procés educatiu dels seus alumnes en l'etapa educativa d'Educació Secundària Obligatòria al Seminari Menor Diocesà de San Miguel, d'Orihuela.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9699

Data del DOGV
:   06-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9912


Data del document
:   20-09-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 20 de setembre de 2023, del secretari autonòmic d'Educació, per a la concessió d'ajudes per a la gratuïtat en la formació integral durant el procés educatiu dels seus alumnes en l'etapa educativa d'Educació Secundària Obligatòria al Seminari Menor Diocesà de San Miguel, d'Orihuela. [2023/9912]  
L'Ordre de 4 de maig de 1982, del Ministeri d'Educació i Ciència (BOE 19 de maig), sobre el règim aplicable als seminaris menors diocesans i religiosos, recull en el punt 6é que aquests centres i els seus alumnes tindran dret a rebre subvencions, beques, beneficis fiscals i altres ajudes que l'Estat atorga en els centres privats i als estudiants d'aquests centres d'acord amb el règim d'igualtat d'oportunitats, si bé els exceptua del compliment d'una sèrie de requisits que impossibiliten que encaixen en les previsions legals d'aplicació al règim de concerts educatius legalment establit.  
  
A la Comunitat Valenciana, aquestes ajudes es canalitzaran mitjançant l'Ordre de 21 d'agost de 1986 de la Conselleria de Cultura, Educació i Ciència, per la qual es regula el règim de subvencions per a seminaris menors diocesans i religiosos de l'església catòlica a la Comunitat Valenciana (DOGV 436, 02.10.1986), per mitjà dels annexos I i II de la qual els centres en aquest règim justificaven el nombre d'alumnes que serveix com a base per a la quantificació de l'import de la subvenció esmentada.  
Posteriorment, amb l'entrada en vigor de la Llei orgànica de 3 de juliol reguladora del dret a l'educació, es fa necessari dictar l'Ordre de 28 de febrer de 1994, sobre autoritzacions com a centres docents privats dels seminaris menors diocesans i religiosos de l'església catòlica (BOE 55, 05.03.1994), i d'aquesta manera els seminaris queden totalment equiparats a la resta de centres docents, tant en les seues instal·lacions, com en el seu professorat, atés l'alumnat especial que tenen.  
  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix en l'article 168 que la concessió d'ajudes i subvencions que figuren expressament amb caràcter nominatiu en la llei de pressupostos, és a dir, aquelles en què el destinatari figura inequívocament en els seus annexos, es podran concedir de manera directa, i la dita subvenció es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda o mitjançant conveni.  
  
La competència per a dictar la present resolució l'exerceix el secretari autonòmic d'Educació, per delegació, d'acord amb l'article primer de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, «les resolucions de concessió de subvencions de forma directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.»  
  
Si es té en compte el caràcter d'aquesta subvenció i la seua finalitat, que és ajudar els seminaris en el desenvolupament de la formació integral durant el procés educatiu dels seus alumnes, no és aplicable el principi d'incompatibilitat amb el Mercat Comú, formulat en l'article 107 del Tractat de funcionament de la Unió Europea, ja que no afecta els intercanvis comercials entre els estats membres, i no s'ha de notificar a la Comissió Europea, d'acord amb el que estableix l'article 7.4 del Decret 128/2017, de 29 de setembre, del Consell.  
  
Per tot això, vista la proposta director general de Centres Docents, de conformitat amb aquesta, d'acord amb tot el que s'ha dit anteriorment, resolc:  
  
Primer  
Concedir aquesta subvenció, que s'empara en l'article 22.2.a de la Llei 38/2003, de 17 de novembre, general de subvencions (BOE 276, 18.11.2003), i en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que podran concedir-se de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals [...] La concessió de les subvencions previstes nominativament en la llei de pressupostos de la Generalitat es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda o mitjançant conveni.  
A aquest efecte la Conselleria d'Educació, Universitats i Ocupació acorda l'assignació de fons públics al Seminari Menor Diocesà de San Miguel per a sufragar les despeses ordinàries, que ascendirà a un import de cinquanta mil tres-cents euros (50.300,00 €), d'acord amb el pressupost aprovat per la Llei 9/2022, de 30 de desembre, de pressupostos de la Generalitat per a l'exercici 2023 (DOGV núm. 9502 / 31.12.2021), secció 09 Educació, Universitats i Ocupació, servei 02 Secretaria Autonòmica d'Educació, centre gestor 01 Direcció General de Centres Docents, programa 422.20 Ensenyament Primari, en el capítol IV, en què consta la línia S0062000, anomenada «Ajudes a Seminari Menor Diocesà d'Orihuela», que té la qualificació de concessió directa.  
  
  
Segon  
L'objecte d'aquesta resolució és atorgar ajudes per a permetre la gratuïtat en la formació integral durant el procés educatiu dels alumnes en l'etapa educativa d'Educació Secundària Obligatòria en el Seminari Menor Diocesà de l'Església catòlica de San Miguel, d'Orihuela, a la qual tenen dret per la seua regulació especial.  
  
Tercer. Certificats d'estar al corrent  
L'acceptació de la subvenció comportarà l'autorització a l'òrgan gestor per a demanar els certificats de l'Agència Estatal d'Administració Tributària, de la Tresoreria General de la Seguretat Social i de la Conselleria d'Hisenda i Administració Pública, que acrediten el compliment de les seues obligacions tributàries i amb la Seguretat Social, en els termes establits en l'article 22.4 del Reglament de la Llei general de subvencions, aprovat pel Reial decret 887/2006, de 21 de juliol.  
  
  
Quart. Obligacions del Seminari Menor Diocesà de l'Església catòlica de San Miguel, d'Orihuela  
El seminari estarà subjecte a les obligacions generals següents derivades de la normativa vigent sobre ajudes o subvencions públiques:  
  
1. Complir l'objectiu, efectuar l'activitat o adoptar el comportament que fonamenta la concessió de la subvenció.  
2. Justificar a aquesta conselleria el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció.  
  
3. Sotmetre's a les actuacions de comprovació que ha d'efectuar aquesta conselleria, si escau, així com qualsevol altra de comprovació i control financer que puguen dur a terme els òrgans de control competents, tant estatals com comunitaris, i aportar tota la informació que li siga requerida en l'exercici de les actuacions anteriors.  
  
4. Comunicar a l'òrgan concedent o a l'entitat col·laboradora l'existència d'altres subvencions, ajudes, ingressos o recursos que financen les activitats subvencionades. Aquesta comunicació s'haurà d'efectuar de seguida que es conega i, en tot cas, amb anterioritat a la justificació de l'aplicació donada als fons percebuts.  
5. Disposar dels llibres comptables, registres diligenciats i la resta de documents auditats degudament en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que exigisquen les bases reguladores de les subvencions, amb la finalitat de garantir l'exercici adequat de les facultats de comprovació i control.  
6. Conservar els documents justificatius de l'aplicació dels fons rebuts, incloent els documents electrònics, mentre puguen ser objecte de les actuacions de comprovació i control.  
7. Adoptar les mesures de difusió contingudes en l'article 18 de la Llei general de subvencions.  
8. Procedir al reintegrament dels fons percebuts en els supòsits previstos en l'article 37 de la Llei general de subvencions.  
De conformitat amb el que estableix la Llei general de subvencions, la Llei 38/2003, de 17 de novembre (BOE 18.11.2003), en relació amb el que preceptua l'article 172 de la Llei 1/2015, de 6 de febrer (BOE 26 de febrer de 2015 i DOGV de 12.02.2015), se sotmet al compliment de totes les obligacions establides en els articles 13 i 14, i a la normativa en matèria de transparència.  
  
Cinqué  
Respecte a la justificació de les quantitats que s'hagen d'abonar, s'efectuarà de la manera següent:  
a) En el termini màxim de quinze dies hàbils a partir de la notificació d'aquesta resolució, el Seminari Menor Diocesà de l'Església Catòlica de San Miguel, d'Orihuela, haurà d'aportar, davant de la Direcció General de Centres Docents, mitjançant tràmit Z, https://www.gva.es/es/inicio/procedimientos'id\_proc=18645&version=amp, la relació d'alumnes escolaritzats agrupats per cursos, acreditativa dels aspectes continguts en l'article 78 del Reglament de la llei general de subvencions, aprovat pel Reial decret 887/2006, de 21 de juliol, des de l'1 de gener fins a la data de la resolució, agrupats en quadrimestres.  
  
Si per la data de la resolució no es pot agrupar un quadrimestre sencer, la dita informació es presentarà en el termini següent.  
b) La resta de documentació s'aportarà quadrimestralment, i es podrà presentar fins al 10 de desembre de 2023.  
Es demanarà informe a la Inspecció d'Educació en referència a les dades aportades pel Seminari, per tal de verificar-les.  
  
Sisé. Pagament de la subvenció  
El pagament efectiu de la subvenció es realitzarà d'acord amb els mòduls econòmics fixats per als centres concertats, dividint per 25 en el cas de l'Educació Secundària, la qual cosa donarà com a resultat l'import a abonar per alumne.  
El pagament s'efectuarà per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent de pagament de les seues obligacions tributàries i davant la Seguretat Social.  
Es podran realitzar pagaments al mateix Seminari, per l'import de l'alumnat justificat a mesura que aquests s'aporten, en el termini d'un mes des de la comprovació de la documentació justificativa, o un pagament únic final, per la totalitat de l'import justificat, sempre que no supere el que estableix la clàusula segona de la present resolució.  
  
Seté. Compatibilitat amb altres subvencions  
D'acord amb el que estableix l'article 65 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, aquesta ajuda serà compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públics o privat, estatal, de la Unió Europea o d'organismes internacionals, sempre que la suma d'aquests no supere el cost de l'activitat subvencionada.  
  
  
Huité. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
  
Nové. Comprovació de la subvenció  
Donat el caràcter singular de la subvenció, en la qual la justificació d'aquesta es realitza en la forma disposada en l'apartat cinqué de la present resolució, la comprovació material serà de tipus administratiu i la realitzarà la Inspecció Educativa, que verificarà que la relació aportada pel centre d'alumnes escolaritzats, agrupats per cursos, s'ajusta a la realitat.  
  
Deu. Protecció de dades personals  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Universitats i Ocupació. Av. de Campanar, 32. 46874 València. Correu electrònic:  
  
ksqibfdfnpqgnpsxdlzjfixe@prx.iy.  
b) Delegació de Protecció de Dades de la Generalitat. Passeig de l'Albereda, 16. 46241 València. Correu electrònic: szk@bab.wn.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970.  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
  
Onze  
La present resolució produirà efectes des de l'endemà a la seua notificació i tindrà vigència per a l'any 2023.  
Així mateix aquesta resolució serà objecte de publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició s'haurà d'interposar davant del conseller d'Educació, Universitats i Ocupació en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
  
València, 20 de setembre de 2023.- El secretari autonòmic d'Educació, p. d. (art. primer.2 R 13.04.2022, DOGV 9328 de 29.04.2022): Daniel McEvoy Bravo.